《生辰谢邵广文惠惠仁者寿赋》
宋代·张栻

左弧念当辰，藐此卧岁晚。
重云不予荫，敢望滋九畹。
南邻有良朋，繁质快瓴建。
进道方骎骎，吐辞看衮衮。
妙语极吹嘘，至理属关键。
嗟予澹泊好，学植自穮蔉。
岂能益涓埃，感子意缱绻。
昭然隐微中，当念仁岂远。
起知妙乾体，实理践坤简。
大易乃在我，亘古当一本。
期君得真传，永以息邪遁。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。